CELEX: 21999A1130(01)
Language: el
Date: 1999-12-08 00:00:00
Title: Πρωτόκολλο για κτηνιατρικά θέματα που συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου

Avis juridique important

|

21999A1130(01)

Πρωτόκολλο για κτηνιατρικά θέματα που συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου  

Επίσημη Εφημερίδα αριθ. L 305 της 30/11/1999 σ. 0026 - 0026

ΠΡΩΤΟΚΟΛΛΟ ΓΙΑ ΚΤΗΝΙΑΤΡΙΚΑ ΘΕΜΑΤΑπου συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρουΗ ΕΥΡΩΠΑΪΚΗ ΚΟΙΝΟΤΗΤΑ,αφενός, καιΗ ΚΥΒΕΡΝΗΣΗ ΤΗΣ ΔΑΝΙΑΣ ΚΑΙ Η ΤΟΠΙΚΗ ΚΥΒΕΡΝΗΣΗ ΤΩΝ ΝΗΣΩΝ ΦΕΡΟΕ,αφετέρου,Έχοντας υπόψη τη συμφωνία μεταξύ, αφενός, της Ευρωπαϊκής Κοινότητας και, αφετέρου, της κυβέρνησης της Δανίας και της τοπικής κυβέρνησης των Νήσων Φερόε, η οποία υπεγράφη στις Βρυξέλλες στις 6 Δεκεμβρίου 1996 (εφεξής "η συμφωνία"),Υπενθυμίζοντας:την επιθυμία τους να παγιώσουν και να διευρύνουν τις οικονομικές σχέσεις που υφίστανται μεταξύ της Ευρωπαϊκής Κοινότητας και των Νήσων Φερόε και να διασφαλίσουν, λαμβάνοντας υπόψη τους όρους του θεμιτού ανταγωνισμού, την αρμονική ανάπτυξη του εμπορίου μεταξύ των μερών·τη δέσμευση των μερών να εφαρμόζουν τους κανόνες τους σε κτηνιατρικά θέματα με τρόπο που δεν δημιουργεί διακρίσεις και να μην θεσπίσουν νέα μέτρα που έχουν ως αποτέλεσμα την αθέμιτη παρεμπόδιση του εμπορίου,Επιβεβαιώνοντας εκ νέου τη δέσμευσή τους όσον αφορά τα δικαιώματα και τις υποχρεώσεις που θεσπίζονται σύμφωνα με τη συμφωνία ΠΟΕ για την εφαρμογή των υγειονομικών και φυτοϋγειονομικών μέτρων,Επιθυμώντας να εξασφαλίσουν ότι το εμπόριο ζώντων ζώων και ζωικών προϊόντων μεταξύ της Κοινότητας και των Νήσων Φερόε διεξάγεται με τρόπο που διασφαλίζει τη δημόσια υγεία και την υγεία των ζώων,Εκτιμώντας:(1) ότι, για το σκοπό αυτό, το εμπόριο πρέπει να διεξάγεται σύμφωνα με τους κοινοτικούς κτηνιατρικούς κανόνες·(2) ότι, για το σκοπό αυτό, πρέπει να συμπληρωθεί η συμφωνία με το παρόν πρωτόκολλο,ΣΥΜΦΩΝΗΣΑΝ:Άρθρο 1Οι Νήσοι Φερόε αναλαμβάνουν την υποχρέωση να εφαρμόζουν τους κοινοτικούς κτηνιατρικούς κανόνες στους ακόλουθους τομείς:I. Προληπτικά μέτρα/ανακοίνωση ασθενειών.II. Υγεία των ζώων: εμπόριο και διάθεση στην αγορά (πλην της νομοθεσίας τρίτων χωρών του σημείου VI).III. Μέτρα προστασίας της υγείας των ζώων για ζωικά προϊόντα (πλην της νομοθεσίας τρίτων χωρών του σημείου VI).IV. Μέτρα προστασίας της δημόσιας υγείας: κανόνες που διέπουν τη διάθεση στην αγορά (πλην της νομοθεσίας τρίτων χωρών του σημείου VI).V. Ορμόνες, κατάλοιπα, ΣΕΒ, ζωωνόσοι, ζωικά κατάλοιπα, ζωοτροφές εμποτισμένες με φαρμακευτικές ουσίες.VI. Εισαγωγές από τρίτες χώρες.VII. Επιθεώρηση, αναγνώριση των ζώων, αμοιβαία βοήθεια.VIII. Ζωοτεχνική (συμπεριλαμβάνονται διατάξεις σχετικά με τρίτες χώρες).IX. Ευημερία των ζώων.X. Θεσμικά θέματα.Άρθρο 2Η μεικτή επιτροπή που συστήνεται δυνάμει του άρθρου 31 της συμφωνίας καταρτίζει ένα κατάλογο των κοινοτικών κτηνιατρικών διατάξεων που πρέπει να εφαρμόζονται από τις Νήσους Φερόε και τους όρους για την εφαρμογή αυτών των διατάξεων.Συστήνεται κτηνιατρική υποομάδα στο πλαίσιο της μεικτής επιτροπής. Η υποομάδα αυτή εξετάζει περιοδικά την κατάσταση σχετικά με την εφαρμογή του κοινοτικού νόμου στις Νήσους Φερόε. Αν καταστεί αναγκαίο, η υποομάδα υποβάλλει συστάσεις στη μεικτή επιτροπή με σκοπό την τροποποίηση ή την ενημέρωση της εν λόγω νομοθεσίας.Άρθρο 3Το παρόν πρωτόκολλο αποτελεί αναπόσπαστο μέρος της συμφωνίας.Άρθρο 4Το παρόν πρωτόκολλο εγκρίνεται από τα μέρη σύμφωνα με τις κατ' ιδίαν διαδικασίες. Τίθεται σε ισχύ την πρώτη του μηνός που ακολουθεί την γνωστοποίηση της ολοκλήρωσης των διαδικασιών αυτών από τα μέρη.Άρθρο 5Το παρόν πρωτόκολλο συντάσσεται σε δύο αντίγραφα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα και στη γλώσσα των Νήσων Φερόε, και όλα τα κείμενα είναι εξίσου αυθεντικά.